stanford-oval/wikipedia huggingface dataset:
יחסי ליטא–פורטוגל
היסטוריה

ליטא קיבלה עצמאות לראשונה ב-1918 והתקבלה לחבר הלאומים ב-1921. פורטוגל הכירה ברפובליקה העצמאית של ליטא דה פקטו ובדה יורה בתחילת מאי 1923. לאחר שילובה הכפוי של ליטא בברית המועצות ב-1940, היחסים נקבעו על ידי יחסי ברית המועצות–פורטוגל.
במהלך קריסת ברית המועצות, ליטא הכריזה שוב על עצמאותה ב-1990. פורטוגל הכירה בעצמאותה המחודשת של ליטא ב-26 באוגוסט 1991, ושתי המדינות כוננו יחסים דיפלומטיים ב-4 באוקטובר 1991. במהלך ההתקרבות של ליטא לאחר מכן לאיחוד האירופי, שפורטוגל חברה בו מאז 1986, ועם ברית ההגנה המערבית נאט"ו, שפורטוגל ייסדה במשותף ב-1949, התקרבו גם פורטוגל וליטא זו לזו. ב-26 בפברואר 2003 חתמו שתי המדינות על הסכם הדדי למניעת כפל מס והעלמת מס, ולאחר מכן ב-14 באוגוסט 2003 חתמו על הסכם הגנה הדדי על השקעות. ב-2005 פורטוגל פתחה שגרירות משלה בווילנה. ב-18 באפריל 2005 חתמו שתי המדינות על הסכם שיתוף פעולה דו-צדדי בתחום התיירות. במהלך מדיניות הצנע הנוקשה והמקיפה בפורטוגל לאחר משבר האירו, שהכניס את המדינה למשבר כלכלי עמוק מ-2010, פורטוגל סגרה שוב את שגרירותה בליטא ב-2012, שמאז שייכת שוב למחוז המנהלי של שגריר פורטוגל בדנמרק.
יחסים כלכליים

בשנת 2016, 1,007 חברות פורטוגזיות עסקו במסחר עם ליטא. בשנת 2016 ייבאה ליטא סחורות ושירותים בשווי 49.5 מיליון אירו מפורטוגל. חלק הסחורות עמד על 34.5 מיליון אירו, מתוכם 21.1% טקסטיל, 17.7% מכונות וציוד, 11.1% נייר ותאית, 10.6% מוצרים כימיים-פרמצבטיים, 8.3% פלסטיק וגומי ו-7.3% מוצרי מתכת. נתח השירות של 15 מיליון מגיע ברובו (כמעט 12 מיליון) מההכנסה של תיירים ליטאים בפורטוגל. באותה תקופה, פורטוגל ייבאה סחורות בשווי 68.4 מיליון אירו מליטא. חלק הסחורות הסתכם ב-63.4 מיליון אירו, מתוכם 47.1% פלסטיק וגומי, 15.6% מוצרים חקלאיים, 7.5% מכונות וציוד, 6.3% מכשירים אופטיים ומדויקים, 4.0% מוצרים כימיים-פרמצבטיים ו-4.0% חומרי טקסטיל.
נציגויות דיפלומטיות

ליטא מיוצגת בפורטוגל באמצעות שגרירותה בלונדון, הממלכה המאוחדת, ובנוסף מחזיקה 2 קונסוליות כבוד בוויזאו ובפונטה דלגדה.
פורטוגל מיוצגת בליטא באמצעות שגרירותה בקופנהגן, דנמרק, ובנוסף מחזיקה קונסוליית כבוד בווילנה.
יחיא בן יחיא אל-לית'י

| --- | --- |
 לידה:  769 
 פטירה:  848 (בגיל 79 בערך) 
 השקפה דתית:  אסלאם
 
אבו מוחמד יחיא בן יחיא בן כּת'יר אל-לית'י (בערבית: أبو محمد يحيى بن يحيى بن كثير الليثي; 769–848) אשר נודע פשוט כיחיא בן יחיא, היה מלומד מוסלמי אנדלוסי בולט. הוא היה האחראי העיקרי להפצת האסכולה המאלכית באל-אנדלוס. נוסף על כך, הוא נחשב לאדם העיקר שמסר והעביר הלאה את אמירותיו של האימאם מאלכ אבן אנס.
חייו

הוא נולד באזור אלחסירס, למשפחה שמוצאה משבטי המסמודה הברברים. סבו השתתף בכיבוש המוסלמי של חצי האי האיברי על ידי טארק בן זיאד. מאוחר, יותר קיבל סבו את המשילות באזור אל-חסירס ומדינה-סידוניה על ידי אמיר קורדובה הראשון, עבד אל-רחמן. צאצאיו, בני אבו עיסא, יעלו לאחר מכן לשלטון בחברה האנדלוסית.
יחיא בן יחיא נסע למזרח בגיל צעיר ולמד אצל מאלכ אבן אנס, והפך לחסיד נלהב שלו. אל-אנדלוס בזמנו נשלט על ידי חסידיו של האימאם אל-אווזאי.
בשובו לאל-אנדלוס הוא התמקד בעבודתו כמלומד ובעל ידע. כחבר השורה (המועצה המייעצת שאמירים ושופטים היו צריכים להיוועץ בהם), הייתה לו השפעה עצומה על מינוי של תפקידים משפטיים. עם זאת, הוא עצמו מעולם לא קיבל עמדה משפטית. בתפקידו כחבר השורה הוא התקרב לשליט אל-אנדלוס, שהתרשם ככל הנראה מתבונתו וסמכותו בעניין האסלאמי. כך הוא הפך לחבר המשפיע ביותר של השורה, דבר שנתן לו את ההזדמנות למנות שופטים שגם העדיפו את האסכולה המאלכית. בסוף ימיו הייתה האסכולה המאלכית החשובה ביותר באל-אנדלוס.
בשלב מסוים הוא הואשם בהשתתפות במרי אזרחי, ולאחר מכן הוא נמלט מקורדובה כדי לחיות בין שבטי המסמודה ליד טולדו. הוא קיבל חנינה על ידי האמיר אל-חקם הראשון הראשון והורשה לחזור.
צאצאיו, בני אבו עיסא, הפכו גם הם לשחקנים רבי עוצמה בפוליטיקה של קורדובה.
כינויו "אל-לית'י" מגיע מכך שהוא היה משתייך לשבט הערבי אל-לית', שפירוש המילולי הוא "הליש".
הערות שוליים

↑  al-Muwatta' li Imam Malik bi Riwayat Yahya al-Laythi (المُوطَّأ لإمام مالك بن أنس براوية يحيى بن يحيى الليثي) Edited by Shaykh Khalil Shiha, Looh Press; Islamic & African Studies, www.loohpress.com (ארכיון)
↑  Alkhateeb, Firas,, Lost Islamic history : reclaiming Muslim civilisation from the past, Revised and updated edition, London
↑  Al-Hisaini, Shaykh Ali Laraki., Practical guidebook of essential islamic sciences : a commentary on ibn ashir's al-murshid al-mu'in., [Place of publication not identified]: Meem Institute, The, 2012
↑  mad9., bewley.virtualave.net
↑  AL-AKHDARI, 'ABD AR-RAHMAN., MUKHTASAR AL-AKHDARI : summary on 'ibadat according to the school of imam., [S.l.]: DIWAN PRESS, 2019
↑  Revolvy LLC, "Yahya ibn Yahya al-Laythi" on Revolvy.com, www.revolvy.com (באנגלית)(הקישור אינו פעיל)
| --- | --- |
בקרת זהויות :  NLI: 987007256716805171  BnF: cb15767727z (data)  ISNI: 0000 0000 5392 9877  LCCN: no98125441  NTA: 186502303  SELIBR: 224604  VIAF: 51314957   WorldCat (עם VIAF): 51314957 
ערך זה הוא קצרמרבנושא אסלאם ובנושא אישים. אתם מוזמנים לתרום לוויקיפדיה ו.
ז'רמי מקייזה

| --- | --- |

 לידה:  15 ביוני 2000 (בן 24) אנטוורפן, בלגיה בלגיה
 שם לידה:  ז'רמי מקייזה
 מוקד פעילות:  בלגיה בלגיה
 תקופת הפעילות:  מ-2020
 סוגה:  פופ
 שפה מועדפת:  צרפתית, אנגלית
 פרופיל ב-IMDb
 
ז'רמי מקייזה (בצרפתית: Jérémie Makiese; נולד ב-15 ביוני 2000) הוא זמר וכדורגלן בלגי. נציג בלגיה לאירוויזיון 2022 באיטליה.
ביוגרפיה > חיים אישיים

מקייזה נולד באנטוורפן להורים קונגולזים. מקייזה ומשפחתו נדדו בין ערים בבלגיה עד שהתיישבו בעיר אוקלה, שם למד מקייזה לדבר הולנדית וצרפתית.
מקייזה, בן למשפחה מוזיקלית (אמו נגנית גונג וזמרת, ואביו זמר), החל להופיע במקהלת הכנסייה בגיל צעיר ולאחר מכן עבר לשיר במסגרת לימודיו בבית הספר, שם לקח חלק בתחרות וניצח.
לאחר זכייתו בתוכנית The Voice Belgique מקייזה לקח הפסקה מתואר בגאולוגיה, על מנת להתמקד בקריירות שלו, כדורגל ושירה.
ביוגרפיה > קריירה

בגיל 13 החל לשחק כדורגל בקבוצת בי אקס בריסל מהליגה הרביעית הבלגית. בספטמבר 2021 חתם מקייזה לשנה כשוער בקבוצת אקסלסואר וירטון מהליגה הבלגית השנייה.
בשנת 2021 השתתף בתחרות The Voice Belgique כשהמנטורית שלו היא בברלי ג'ו סקוט. הוא זכה בתוכנית במקום הראשון.
ב-15 בספטמבר 2021 הודיעה רשות השידור הוולונית בתוכנית הבוקר Le 8/9 שמקייזה ייצג את בלגיה באירוויזיון 2022 עם השיר "Miss You".‏ ב-12 במאי 2022 ביצע מקייזה את "Miss You" על בימת חצי הגמר השני של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. בלגיה הופיעה כמדינה ה-16, לפני יוון ואחרי אזרבייג'ן. לבסוף דורגה במקום ה-19 עם 64 נקודות.
הערות שוליים

1 2  "Belgium reveals the first artist for Eurovision 2022 🇧🇪". Eurovision.tv (באנגלית בריטית). EBU. 2021-09-15. נבדק ב-2021-09-15.
↑  "Jérémie Makiese (The Voice) défendra les couleurs de la Belgique à l'Eurovision". RTBF Culture (בצרפתית). RTBF. 2021-09-15. נבדק ב-2021-09-15.
↑  Charlotte Jensen, Eurovision 2022: Semi-final 2 result – these are the lucky qualifiers, ‏12th May 2022
↑  Eurovision.tv, Eurovision 2022: The Grand Final running order, ‏13/05/2022
| --- | --- |
בקרת זהויות :  GND: 1241359911  ISNI: 0000 0005 0707 4253  MusicBrainz: 30c81722-b3cd-46e1-91b0-ffa33d4feb0c  VIAF: 5129163211508807580008   WorldCat (עם VIAF): 5129163211508807580008
יונתן יבין

| --- | --- |

יונתן יבין
 לידה:  17 ביוני 1972 (בן 52) ניו יורק, ארצות הברית 
 מדינה:  ישראל ישראל
 השכלה:  האוניברסיטה העברית בירושלים 
 מעסיק:  ידיעות אחרונות, גלי צה"ל, הארץ
 פרסים והוקרה:  פרס היצירה לסופרים עבריים (2012) 
 קישורים חיצוניים
 פייסבוק:  jonathan.yavin
 
יונתן יבין (נולד ב-17 ביוני 1972) הוא סופר, עיתונאי, בעל טור, מתרגם, פובליציסט ומגיש רדיו ישראלי. הוא מחברם של 18 ספרים לילדים, נוער ומבוגרים, חתן פרס ראש הממשלה (פרס היצירה ע"ש אשכול).
ביוגרפיה

יבין נולד בניו יורק למגיש החדשות חיים יבין וזוגתו יוספה, והגיע ארצה עם משפחתו בגיל 3. בגיל 19, החל לכתוב בעיתונות המקומית בירושלים, ובהמשך היה לבעל טור במקומונים "עיתון ירושלים" וכל העיר וסיקר ענייני תרבות. בין לבין עבד מספר שנים כרעיונאי במשרדי פרסום ועם לקוחות פרטיים. בשנת 2001 עבר לתל אביב והחל כותב ב"מוסף הארץ" ובמוסף "ספרים" של "הארץ". בשנת 2005 החל כותב מאמרים פוליטיים וכתבות תרבות בעיתון ידיעות אחרונות. עם הזמן חדל לעסוק בעיתונאות, ומ-2009 כתב שם מאמרי דעה בלבד.[דרוש מקור] הוא סיים את עבודתו שם בנובמבר 2018. בשנת 2022, בסיוע גיוס מימון המונים, הוציא את הרומן העצמאי שלו, "נאמן לעצמו" והקים את הוצאת הספרים "מֶלֶל ספרים".
ביוגרפיה > פעילות נוספת

משנת 2008 מנחה יבין סדנאות כתיבה בפרוזה, ביוגרפיה וספרות ילדים.
בשנת 2012 כיהן כשופט בתחרות "צרצר-פיס", לצד נעה רוטמן ופרופסור משה רון.
הוא הופיע כמשתתף קבוע במספר תוכניות רדיו וטלוויזיה, ביניהן "לא רוצים לישון" בגלי צה"ל, "הכול דיבורים" ברשת ב', "נבחרת החלומות" בערוץ הראשון ותוכניות אחרות.
בין השנים 2017–2020 שימש כחבר בוועדת ספרי ביכורים של מרכז הספר והספריות.[דרוש מקור]
חיים אישיים

יבין מתגורר כיום עם אשתו רוית ושלושת ילדיו ברמת גן. הוא פסנתרן וזמר חובב.
ספריו

"הכי הייתי רוצה להיות..." (תל אביב, עם עובד, 2002), בשיתוף נבו זיו. איירה: נעמה פלג. ספר ילדים.
"החתול דלעת משנה את הדעת" (תל אביב, עם עובד, 2004). אייר: גלעד סופר. ספר ילדים.
"באבא ג'י" (תל אביב, עם עובד, 2004). רומן.
"אחלה אח" (תל אביב, עם עובד, 2005). אייר: גלעד סופר. ספר ילדים.
"זהבים" (תל אביב, עם עובד, 2006). רומן לנוער.
"כשאבא היה עצוב" (תל אביב, עם עובד, 2008). אייר: גלעד סופר. ספר ילדים.
"בשכונה שלנו" (תל אביב, עם עובד, 2010). אייר: נעם נדב. ספר ילדים.
"אנטי" (תל אביב, עם עובד, 2010). רומן לנוער.
"שמר-בית" (תל אביב, עם עובד, 2011). רומן.
"בונים סיפור" (אור יהודה, כנרת זמורה ביתן, 2012). מדריך כתיבה, הדרכה ופנאי.
"דורון הדרקון" (תל אביב, עם עובד, 2013). אייר: עופר גץ. ספר ילדים.
"המיזנתרופ" (אור יהודה, זמורה ביתן, 2014). רומן.
"המלך אהר'לה פורש" (אור יהודה, כנרת זמורה ביתן, 2015). אייר עופר גץ. ספר ילדים.
"אהבה נגד חברות" (ראשון לציון, ידיעות ספרים, 2017). איירה נוני סגול. רומן לנוער.
"גוזלים בראש" (תל אביב, עם עובד, 2017). איירה ליאורה גרוסמן. ספר ילדים.
"לילה בגינה" (תל אביב, עם עובד, 2021). אייר אביאל בסיל. ספר ילדים.
"נאמן לעצמו" (רמת גן, מלל ספרים, 2022). רומן.
"רונה עוברת משפחה" (רמת גן, מלל ספרים, 2024). אייר אביאל בסיל. ספר ילדים.
תרגומיו

"כוח הקמח" מאת כותבים שונים בסדרת "אנג'לה אנקונדה" (תל אביב, עם עובד, 2003).
"מורה צרורה" מאת כותבים שונים בסדרת "אנג'לה אנקונדה" (תל אביב, עם עובד, 2003).
"ספינקי ברוגז" מאת וויליאם סטייג (תל אביב, עם עובד, 2006).
"איימי" מאת מרי הופר. תורגם תחת שם העט נמרוד גולן (תל אביב, עם עובד, 2008).
"טרזן בן הקופים" מאת אדגר רייס בורוז (סדרת הרפתקה, הוצאות מודן ואוקיינוס, 2010)
"שלושה בסירה אחת" מאת ג'רום ק. ג'רום (סדרת הרפתקה, הוצאות מודן ואוקיינוס, 2017)
"ישנוני" מאת דרו דיוולט (תל אביב, עם עובד, 2020).
"אבא שלי היה פעם כזה מגניב" מאת קית' נגלי (תל אביב, עם עובד, 2021)
"עובדות מדהימות שחובה לדעת עד גיל 7" מאת קת'רין ברארטון (תל אביב, עם עובד, 2023)
"לחיות בשלום" מאת אנדראה פטרליק. תורגם תחת שם העט נמרוד גולן (רמת גן, מֶלֶל ספרים, 2023).
הערות שוליים

↑  http://www.am-oved.co.il/htmls/product.aspx?C1010=13708 החתול דלעת משנה את הדעת
↑  Pumpkin the Kitten-Gefen Publishing House, gefenpublishing.com
↑  Kašmir promet, Kašmir promet d.o.o. osnovan je 1993., a nekoliko godina kasnije i Dječja knjiga d.o.o. Nakladničkom djelatnošću bavi se od 1998. godine. (בקרואטית)
↑  http://www.am-oved.co.il/HTMLs/product.aspx?C1010=14014&BSP=12271 באבא ג`י
↑  http://cafe.themarker.com/view.php?t=954362# אחלה אח
↑  syidish, 9/25発売『アンチ』ができました。 - ユダヤ人と言語 Jews and Languages, ユダヤ人と言語 Jews and Languages, ‏1569043432 (ביפנית)
↑  טקס הענקת פרס היצירה לסופרים עבריים ע"ש לוי אשכול לשנת תשע"ב, באתר ספרים
↑   קרן דותן, "המיזנתרופ": טרגדיה יוונית באמצע תל אביב, באתר הארץ, 21 ביולי 2014
↑  יונתן יבין - תרגומים זרים, באתר האתר הרשמי של יונתן יבין 📖 Jonathan Yavin's official site
↑  תלמה אדמון, ‏"שלושה בסירה אחת" עדיין סוטר על פרצופה של חברה צדקנית ומטיפנית, באתר מעריב אונליין, 9 במרץ 2018
↑  Kašmir promet, Kašmir promet d.o.o. osnovan je 1993., a nekoliko godina kasnije i Dječja knjiga d.o.o. Nakladničkom djelatnošću bavi se od 1998. godine. (בקרואטית)
↑  נאמן לעצמו - בלוג יונתן יבין, באתר האתר הרשמי של יונתן יבין 📖 Jonathan Yavin's official site
↑  מאת אריק גלסנר, יונתן יבין, באתר מבקר חופשי
↑  ירון פריד, ‏נאמן לעצמו ומטריף את סביבתו: רומן מבריק על משבר גיל 50 מטורלל במיוחד, באתר מעריב אונליין, 25 בנובמבר 2022
↑    צור ארליך, ‏בוגדנותה של הנאמנות העצמית המוגזמת, בעיתון מקור ראשון, 27 ביוני 2022
↑  ג'קי לוי, ראש ממשלה צריך גם לדעת איך ללהק, באתר ישראל היום, 24 ביוני 2022
↑  "נאמן לעצמו" מאת יונתן יבין - אברי גלעד בהמלצה רותחת, "השיח", גל"צ, 19.6.22, נבדק ב-2022-12-22
↑  Sometimes it snows in April - Prince cover by Jonathan yavin, נבדק ב-2022-12-22
| --- | --- |
בקרת זהויות :  NLI: 987007297349805171  BnF: cb15013607v (data)  CiNii: DA19497389  GND: 1139220144  ISNI: 0000 0000 6661 898X  LCCN: no2004108619  NDL: 001331609  VIAF: 37194732   WorldCat (עם VIAF): 37194732
זוקאן חלס

זוקאן חלס (בבוסנית: Zukan Helez; נולד ב-1 בינואר 1964) הוא פוליטיקאי בוסני המכהן מאז 25 בינואר 2023 כשר ההגנה של בוסניה והרצגובינה. כמו כן כיהן כשר הפדרלי לענייני חיילים משוחררים ונכים בין 2011–2015.
ביוגרפיה

חלס נולד בקופרס ב-1 בינואר 1964. הוא למד בבית ספר יסודי בקופרס ולאחר מכן בתיכון בבוגוינו. בין 1983–1988 למד בפקולטה למדעים ומתמטיקה באוניברסיטת סרייבו. לאחר ביום לימודיו עבד כמורה בעיר סקנדר וקוף. עם פרוץ מלחמת בוסניה במאי 1992, הוא התגייס לצבא הבוסני ולחם בשורותיו במלחמה. לאחר המלחמה חזר לעבוד כמורה בבתי ספר תיכוניים שונים בבוסניה.
הוא הצטרף למפלגה הסוציאל-דמוקרטית, ובשנת 2000 נבחר מטעמה לבית הנבחרים של הפדרציה של בוסניה והרצגובינה. הוא נבחר שוב ב-2002, ב-2006 וב-2010. ב-17 במרץ 2011 הוא מונה לשר הפדרלי לענייני חיילים משוחררים ונכים בממשלתו של נרמין ניקשיץ'. הוא סיים את תפקידו ב-31 במרץ 2015. ב-2018 הוא נבחר לבית הנבחרים של בוסניה והרצגובינה, ונבחר שוב ב-2022. ב-25 בינואר 2023 הוא מונה לשר ההגנה בממשלתה של בוריאנה קריסטו.
יחסי מיקרונזיה–שווייץ

| יחסי מיקרונזיה–שווייץ |
| --- | --- |
מיקרונזיה: שווייץ


מיקרונזיה: שווייץ
שטח (בקילומטר רבוע)
702: 41,277
אוכלוסייה
113,292: 8,933,409
תמ"ג (במיליוני דולרים)
460: 884,940
תמ"ג לנפש (בדולרים)
4,060: 99,060
משטר
רפובליקה פדרלית נשיאותית: רפובליקה קונפדרטיבית

יחסי מיקרונזיה–שווייץ הם היחסים הדיפלומטיים הרשמיים שבין המדינות הפדרטיביות של מיקרונזיה לבין הקונפדרציה השווייצרית.
סקירה כללית

היחסים הדיפלומטיים הרשמיים שבין הקונפדרציה השווייצרית לבין המדינות הפדרטיביות של מיקרונזיה כוננו ב-2003 לאחר שהנהיגה שווייץ מדיניות חדשה השואפת לקשרי חוץ עם כמה שיותר מדינות ברחבי העולם. שיתופי פעולה העיקריים שבין שתי המדינות מתבצעים בפורומים בינלאומיים שונים דוגמת האומות המאוחדות.
מיקרונזיה מרוויחה מהתרומה השווייצרית לפרויקטים למען אזור האוקיינוס השקט, בו נמצאת מיקרונזיה, בעיקר בתחום השמירה על האקלים.
חוקרים ואמנים בתחומים שונים ממיקרונזיה יכולים להגיש בקשה למזכירות המדינה למחקר וחדשנות בחינוך השווייצרית ולקבל את מלגת ההצטיינות הממשלתית ללימודים גבוהים בשווייץ.
נציגויות דיפלומטיות

שווייץ אינה מיוצגת במיקרונזיה, הן בדרג השגרירות והן בדרג הקונסולרי. שווייץ האמינה את שגרירותה שבמנילה, בירת הפיליפינים, על מיקרונזיה.
מיקרונזיה אינה מיוצגת בשווייץ, הן בדרג השגרירות והן בדרג הקונסולרי.
יחסי בנגלדש–גמביה

| יחסי בנגלדש–גמביה |
| --- | --- |
בנגלדש: גמביה


בנגלדש: גמביה
שטח (בקילומטר רבוע)
148,460: 11,300
אוכלוסייה
174,095,429: 2,775,512
תמ"ג (במיליוני דולרים)
437,415: 2,340
תמ"ג לנפש (בדולרים)
2,513: 843
משטר
דמוקרטיה פרלמנטרית: רפובליקה אסלאמית

יחסי בנגלדש–גמביה הם היחסים הדיפלומטיים בין הרפובליקה העממית של בנגלדש לרפובליקה של גמביה.
שיתופי פעולה

גמביה ביקשה את סיועה של בנגלדש בשיפור החקלאות שלה כדי להשיג עצמאות במזון. גמביה ביקשה גם שיתוף פעולה טכני בפיתוח ענף הבריאות שלה והביעה עניין לגייס רופאים ואחיות מיומנים מבנגלדש. בנגלדש הבטיחה לגמביה לשתף פעולה בתחומים אלה. בנגלדש וגמביה הסכימו לגבש את המסגרות המשפטיות לשיתוף פעולה בתחומים כמו תרופות, חקלאות (בעיקר אורז וכותנה), חינוך והעצמת נשים. ב-2014, בביקורו הרשמי בדאקה, שר המסחר, התעשייה, האינטגרציה האזורית והתעסוקה של גמביה, עבדוליי ג'ווב, ביקש סיוע מבנגלדש בפיתוח חברתי כלכלי של המדינה.
שיתופי פעולה כלכליים

בנגלדש וגמביה הראו את התעניינותם העמוקה להרחיב את הפעילות הכלכלית בין שתי המדינות, ונקטו צעדים נדרשים בעניין זה. מוצרים מבנגלדש כגון: תרופות, בגדים, סריגים, מלט וקרמיקה זוהו עם פוטנציאל טוב בשוק של גמביה. בנגלדש גם הזמינה את גמביה לגיוס כוח אדם מיומן מבנגלדש אשר יתרום לפיתוח בתחום החברתי-כלכלי.
זוראב אזמאיפרשווילי

| --- | --- |

 לידה:  16 במרץ 1960 (בן 64) טביליסי, ברה"מ 
 הישג בולט:  היה מס' 10 בעולם בשנת 1989
 הדרגה הגבוהה ביותר:  רב אמן משנת 1988
 מד כושר מרבי:  2719 (ספטמבר 1989)
 מד כושר נוכחי:  2637 ‏(אוקטובר 2024)
 מדינה:  גאורגיה
 
זוּראב אזמאיפָּרַשווילי (בגאורגית: ზურაბ აზმაიფარაშვილი; נולד ב-16 במרץ 1960), הוא רב אמן גאורגי בשחמט ונשיא איגוד השחמט האירופי.
אזמאיפרשווילי הפך לרב אמן בשנת 1988 ובשנת 2003 זכה באליפות אירופה בשחמט, שנערכה באיסטנבול. הוא שימש גם כסגן נשיא פיד"ה.
הופעות באולימפיאדות השחמט

אזמאיפרשווילי ייצג את גאורגיה בשבע אולימפיאדות.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| שנה | לוח | מד כושר | נקודות | תוצאות |  % | מקום |
| 1992 | 1 | 2610 | 8.5 מ-13 | 6+ 5= 2- | 65.4 | 8 קבוצתי |
| 1994 | 1 | 2625 | 8 מ-12 | 6+ 4= 2- | 66.7 | 10 קבוצתי |
| 1996 | 1 | 2670 | 7 מ-12 | 4+ 6= 2- | 58.3 | 8 קבוצתי |
| 1998 | 1 | 2655 | 8 מ-10 | 7+ 2= 1- | 80 | 7 קבוצתי, 1 ו-3 אישי |
| 2000 | 1 | 2678 | 6 מ-10 | 3+ 6= 1- | 60 | 6 קבוצתי |
| 2002 | 1 | 2666 | 7 מ-11 | 4+ 6= 1- | 63.6 | 4 קבוצתי |
| 2004 | 1 | 2672 | 5.5 מ-10 | 3+ 5= 2- | 55 | 21 קבוצתי |
יחסי ליטא–ספרד

| יחסי ליטא–ספרד |
| --- | --- |
ליטא: ספרד


ליטא: ספרד
שטח (בקילומטר רבוע)
65,300: 505,370
אוכלוסייה
2,851,781: 47,905,341
תמ"ג (במיליוני דולרים)
77,836: 1,580,695
תמ"ג לנפש (בדולרים)
27,294: 32,996
משטר
רפובליקה: מונרכיה חוקתית

יחסי ליטא–ספרד הם היחסים הדו-צדדיים והדיפלומטיים בין ליטא וספרד. מערכות היחסים מוגדרות בעיקר על ידי חברותן באיחוד האירופי ובנאט"ו.
יחסים דיפלומטיים

ספרד כוננה מחדש את היחסים הדיפלומטיים עם ליטא לאחר עצמאותה ב-7 בספטמבר 1991, ועד לשנת 2004 הייתה מיוצגת שם באמצעות שגרירותה בקופנהגן, דנמרק.
היחסים הדו-צדדיים היו טובים באופן מסורתי, אך בעוצמה מוגבלת. כניסתה של ליטא לנאט"ו ב-29 במרץ 2004 ולאיחוד האירופי ב-1 במאי 2004, יחד עם פתיחת שגרירות ספרד במרץ 2004 (זו של ליטא בספרד נפתחה בשנת 1995), מאפשרת לחזות את התעצמות קישורים אלה, כמו ההגירה הגוברת של ליטאים לספרד (נאמדת בסביבות 20,000).
ליטא מעניינת וגוברת עבור ספרד בגלל התחזקות המימד הנורדי והבלטי של האיחוד האירופי שהביא להרחבתו בשנת 2004. במובן זה, שיתוף הפעולה הדו-צדדי בין השניים מתחזק על ידי מעמד המשקיפה של ספרד במועצת מדינות חוף הים הבלטי (CBSS) מאז 2009.
ספרד וליטא חולקות אינטרסים רבים באיחוד האירופי, כמו הגנה על עקרונות הלכידות והסולידריות, הקמת תשתיות אנרגיה המונעות את בידודן של מדינות מסוימות, הצורך בהקצאת תקציב נאותה לאיחוד או בחשיבותו. מתחבר לשליטה בגבולות החוץ של האיחוד.
ליטא הייתה המדינה הבלטית היחידה שהשתתפה באקספו סרגוסה בשנת 2008, שם ייצגה מדינה זו את הביתן "בית הגשם" בו ביקר ראש ממשלת ליטא ביום הלאומי הליטאי בתערוכה. האינטרס של המדינה הזו להיות נוכח באירועים בינלאומיים כבר ניכר עם נוכחותה בתערוכת סביליה בשנת 1992, שנה בלבד לאחר חזרת עצמאותה.
יחסים כלכליים

יחסי הסחר הדו-צדדיים בין ספרד לליטא הם צנועים אם כי עם נטייה להרחיב את היצוא הספרדי. בעוד שבשנים 2011 ו-2012 מאזן הסחר היה לקוי בספרד, מאז שנת 2013 הוא עודף למדינה זו. יש גם עלייה במספרים המוחלטים בשני הכיוונים. כך, בשנת 2013, היצוא הספרדי לליטא גדל ל-313.8 מיליון אירו ובשנת 2014 (נתונים עד נובמבר) הם כבר עלו ל-333 מיליון אירו.
שיתוף פעולה

שיתוף הפעולה הספרדי עם ליטא, בהיותה מדינה חברה באיחוד האירופי, מכוון ובעיקר לחיזוק מוסדי וליצירת הון אנושי. במובן זה, ספרד השתתפה ב-9 פרויקטים של האיחוד האירופי:
חיזוק היכולות המנהליות והטכניות לקידום תנועה חופשית של סחורות (AENOR).
חיזוק יכולת הממשל הליטאי בתחום מדיניות הדיג המשותף (משרד החקלאות, הדיג והמזון).
חיזוק המאבק בביקוש אסור לסמים והפחתת כושר ההיצע (משרד הפנים).
חיזוק יכולות משרד החקלאות ומוסדות נלווים לניהול וניהול רכישת הקהילה בחקלאות (PAC) ופיתוח כפרי (MAP). (פרויקט בהובלת דנמרק).
שיפור השירותים הציבוריים (אוניברסיטת קומפלוטנס).
בחינה ויישום של התוכנית הלאומית למניעת שחיתות. הכנה ואסטרטגיות של מגזר נגד שחיתות ותוכניות פעולה. (העמדה לדין נגד שחיתות).
מאבק נגד הונאות הפוגעות באינטרסים הפיננסיים של האיחוד האירופי. הכשרה בטכניקות ונוהלי מחקר.
הקמת משרד SIRENE הליטאי והתשתית הדרושה לו (משרד הפנים).
חיזוק יכולות משרד החקלאות ומוסדות נלווים בתחום הדיג.
שגרירות ספרד ארגנה, בתיאום עם משרד החוץ של ליטא ומשרד הכלכלה והאוצר הספרדי, סמינר לניהול קרנות מבנה ולכידות, ב-26 בנובמבר 2004 במטרה להציג את הניסיון הספרדי בשימוש בהם שנערך במרץ 2007 במדריד וטולדו, ובה השתתפה הסוכנות המרכזית הליטאית לפרויקטים של CPVA (כשירה לביצוע כספי המבנה שהוענקו למדינה זו)
ארגונים לא ממשלתיים (משתפי פעולה ומתנדבים): כמה מתנדבים דתיים השייכים לאופוס דאי מתגוררים בספרד, וכמה משפחות מיסיונריות התיישבו גם בצפון הארץ.
שיתוף פעולה בתחומים ביטחוניים, הומניטריים ושמירת שלום מתבססים על פרוטוקול שיתוף הפעולה בין משרד ההגנה של ממלכת ספרד לבין משרד ההגנה הלאומי של הרפובליקה של ליטא, שנחתם במדריד ב-25 באוקטובר 2001. במסגרת שיתוף פעולה זה בתחום הביטחון, המשימה של נאט"ו להגנת המרחב האווירי הבלטי, שהחל מה-1 באוגוסט ועד ה-1 בדצמבר 2006, קיבלה את חיל האוויר הספרדי מבסיס סיאולאי. בין ינואר למרץ 2015 ספרד שיתפה פעולה באותה משימה עם 4 יורופייטר של חיל האוויר בבסיס אמרי, אסטוניה.
נציגויות דיפלומטיות

ליטא מחזיקה בספרד שגרירות במדריד וקונסוליות כבוד בלה קורוניה, אלבסטה, אלמריה, ברצלונה, בילבאו, סנטה קרוס דה טנריפה וולנסיה.
ספרד מחזיקה בליטא שגרירות בווילנה מאז דצמבר 2013.
זוראב אדאישווילי

זוּראבּ אַדֶאִישווילי (בגאורגית: ზურაბ ადეიშვილი; נולד ב-27 ביולי 1972) הוא משפטן ופוליטיקאי גאורגי, כיהן כשר המשפטים של גאורגיה.
חייו

אדאישווילי נולד בכפר מתיסדזירי (მთისძირი) שבנפת קווארלי קאחתי גאורגיה הסובייטית. הוא סיים את לימודיו באוניברסיטה הממלכתית של טביליסי בשנת 1994, והמשיך את הכשרתו במשפטים במכון הממלכתי למשפטים בטביליסי, ולאחר מכן באוניברסיטת חרונינגן בחרונינגן הולנד. בין השנים 1996-1999 הוא עבד כמומחה מוביל למשפט חוקתי בפרלמנט של גאורגיה. לאחר מכן עבד בסקטור הארגונים לא ממשלתיים (כמו ב"ארגון המשפטנים הצעירים של גאורגיה" ומכון החופש) וזמן קצר אף עבד כעורך דין עד שנבחר, בנובמבר 1999, להיות חבר הפרלמנט של גאורגיה במסגרת מפלגתו של נשיא גאורגיה אדוארד שוורדנדזה, איחוד האזרחים של גאורגיה. אדאישווילי היה חבר משפיע וקולני, אך עדיין בקבוצת מיעוט בסיעתו של שוורדנדזה, שתמך ברפורמות שהונהגו על ידי זוראב ז'ווניה ומיכאיל סאקשווילי. הוא קרא לרפורמות קיצוניות ופרו-מערביות יותר.
בסוף שנת 2001, כאשר מפלגת "איחוד האזרחים של גאורגיה" הייתה בתהליך התפוררות, הצטרף אדאישווילי למפלגתו של סאקשווילי, התנועה הלאומית המאוחדת וצורף לסיעה לרפורמות דמוקרטיות, שהייתה אופוזיציה לממשלת שוורדנדזה.
לאחר המהפכה ללא שפיכות דמים, מהפכת הוורדים בנובמבר 2003, התמוטטה ממשלת שוורדנדזה. בתקופת הביניים בין התמוטטות ממשל שוורדנדזה ועד לקיום בחירות חדשות ב-4 בינואר 2004 וכניסתו של סאקשווילי לתפקיד נשיא גאורגיה ב-25 בינואר של אותה שנה, כיהנה נינו בורג'נדזה כנשיאה הזמנית של גאורגיה. בתקופה זו, ב-26 בדצמבר 2003, מונה אדאישווילי לתפקיד שר המשפטים של גאורגיה אותו מילא עד ל-17 בפברואר 2004. לאחר מכן, מפברואר ועד יוני 2004, כיהן בתפקיד השר לביטחון לאומי של גאורגיה, ולאחר מכן, מיוני 2004 ועד לינואר 2008 הוא כיהן כתובע הכללי של גאורגיה, ומינואר 2008 ועד לנובמבר של אותה שנה כיהן כראש מנהלת לשכת נשיא גאורגיה. בכל תקופת פעילותו הפוליטית הוא עמד בעמדות ההשפעה הבכירות ביותר בממשל הגאורגי ובעל ברית קרוב של הנשיא סאקשווילי. בעקבות זאת הפך אדאישווילי למושא לביקורת חריפה של האופוזיציה בגאורגיה, במיוחד בתקופת כהונתו כתובע הראשי של גאורגיה. כחלק מחילופי-הגברי שנערכו בקבינט הגאורגי באוקטובר 2008, מונה אדאישווילי, ב-1 בנובמבר, בפעם נוספת, לתפקיד שר המשפטים של גאורגיה שאוחד לאחרונה עם תפקיד התובע הראשי של גאורגיה. בתפקידו החדש הכריז אדאישווילי על כוונתו לערוך ליברליזציה של הקודקס הפלילי.
הערות שוליים

↑  שר המשפטים המיועד אומר כי דרושה "גישה ליברלית", "סיביל ג'ורג'יה", 30 באוקטובר 2008 (באנגלית)
| 0 | 1 | 2 |
| --- | --- | --- |
| הקודם: רולנד גיליגאשווילי |  שר המשפטים של גאורגיה   2003-2004  | הבא: גיאורגי פפואשווילי |
| 0 | 1 | 2 |
| --- | --- | --- |
| הקודם: ?? |  השר לביטחון לאומי של גאורגיה   2004  | הבא: ואנו מראבישווילי |
| 0 | 1 | 2 |
| --- | --- | --- |
| הקודם: ?? |  התובע הכללי של גאורגיה   2004-2008  | הבא: ?? |
| 0 | 1 | 2 |
| --- | --- | --- |
| הקודם: ניקה גוורמיה |  שר המשפטים של גאורגיה   2008–2012  | הבא: טי צולוקיאני |
יחסי מלאווי–מרוקו

| יחסי מלאווי–מרוקו |
| --- | --- |
מלאווי: מרוקו


מלאווי: מרוקו
שטח (בקילומטר רבוע)
118,484: 446,550
אוכלוסייה
21,795,298: 38,168,990
תמ"ג (במיליוני דולרים)
14,084: 141,109
תמ"ג לנפש (בדולרים)
646: 3,697
משטר
רפובליקה: מונרכיה חוקתית

יחסי מלאווי–מרוקו הם היחסים הדיפלומטיים הרשמיים שבין רפובליקת מלאווי לבין ממלכת מרוקו.